ກອງປະຊຸມສະໄໝສາມັນເທື່ອທີ VIII ຂອງສະພາປະຊາຊົນແຂວງ ຊຸດທີ I ໄດ້ໄຂຂຶ້ນໄດ້ໄຂຂື້ນຢ່າງເປັນທາງການໃນຕອນເຊົ້າຂອງວັນທີ 7 ມັງກອນ 2020 ນີ້, ຢູ່ທີ່ສະໂມສອນຫຼັກ 4 ຂອງແຂວງຈຳປາສັກ ໂດຍການເປັນປະທານຂອງ ທ່ານ ເມກສະຫວັນ ພົມພິທັກ ຮອງເລຂາພັກແຂວງ ປະທານສະພາປະຊາຊົນແຂວງຈຳປາສັກພ້ອມຄະນະ,ເຂົ້າຮ່ວມມີທ່ານ ບຸນຖອງ ດີວິໄຊ ເລຂາຄະນະບໍລີຫານງານພັກແຂວງ ເຈົ້າແຂວງຈຳປາສັກ, ມີອາດີດການນຳແຂວງ,ສະມາຊິກສະພາແຫ່ງຊາດເຂດເລືອກຕັ້ງທີ15, ສະມະຊິກສະພາປະ ຊາຊົນແຂວງ, ບັນດາຫົວໜ້າພະແນກການ,ກົມກອງອ້ອມຂ້າງແຂວງ,ເມືອງ, ຕົວແທນທຸກອົງການຈັດຕັ້ງອ້ອມ ຂ້າງເຂົ້າຮ່ວມ.
ທ່ານ ເມກສະຫວັນ ພົມພິທັກ ປະທານສະພາປະຊາຊົນແຂວງຈຳປາສັກໄດ້ກ່າວໄຂກອງປະຊຸມຄັ້ງນີ້ ເຊິ່ງທ່ານໄດ້ກ່າວວ່າ: ກອງປະຊຸມສະໄໝສາມັນເທື່ອທີ VIII ຂອງສະພາປະຊາຊົນແຂວງຊຸດທີ I ນີ້, ແມ່ນເພື່ອເປັນການຕິດຕາມກວດກາຄືນການພັດທະນາເສດ ຖະກິດ -ສັງຄົມ, ຂໍ້ສະດວກ, ຂໍ້ຫຍຸ້ງຍາກຂອງການພັດທະນາ ເພື່ອຊຸກຍູ້ໃຫ້ມີການແກ້ໄຂ ແລະ ພ້ອມກັນຈັດຕັ້ງປະຕິບັດໃນຕໍ່ໜ້າໃຫ້ສຳເລັດ, ກອງປະຊຸມຄັ້ງນີ້ຈະໄດ້ພິຈາລະນາຮັບຮອງເອົາບົດລາຍງານຂອງທ່ານເຈົ້າແຂວງກ່ຽວກັບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ,ແຜນງົບປະມານແຫ່ງລັດຢູ່ແຂວງຈຳປາສັກປະຈຳປີ 2019 ແລະ ທິດທາງແຜນການ 2020 ; ຈະໄດ້ພິຈາລະນາຮັບຮອງເອົາບົດລາຍງານກ່ຽວກັບການຈັດຕັ້ງປະຕິບັດວຽກງານຂອງອົງການກວດສອບປະຈຳພາກໄຕ້ທີ່ໄດ້ເຄື່ອນໄຫວກວດສອບໃນປີ 2019 ແລະ ທິດທາງແຜນ ການປີ 2020ພ້ອມດຽວກັນນີ້ອົງການດັ່ງກ່າວຍັງຈະໄດ້ລາຍງານຜົນການກວດສອບບົດສະຫຼຸບຂາດຕົວການຈັດຕັ້ງປະຕິບັດແຜນງົບປະມານແຫ່ງລັດປະຈຳປີ 2018ຂອງແຂວງຈຳປາສັກ,ຮັບຟັງການລາຍງານການແກ້ໄຂຜົນຂອງການກວດສອບປະຈຳປີ 2019 ແລະ ທິດທາງແຜນການປີ 2020ຂອງພະແນກກວດກາລັດແຂວງ,ຮັບຟັງການປະກອບຄຳເຫັນຂອງຄະນະປະຈຳສະພາປະຊາຊົນແຂວງຕໍ່ບົດລາຍງານຂອງທ່ານເຈົ້າແຂວງ,ອົງການກວດສອບປະຈຳພາກໄຕ້ ແລະ ບົດລາຍງານຂອງພະແນກກວດກາລັດ,ຮັບ ຟັງ ການ ລາຍ ງານ ຂອງ ພະ ແນກ ກະສິ ກຳ ແລະ ປ່າໄມ້ແຂວງກ່ຽວກັບແຜນການປູກເຂົ້ານາແຊງ,ການປູກພືດລະດູແລ້ງ,ການສະໜອງຝຸ່ນ,ແນວພັນພືດ,ແນວພັນສັດໃຫ້ແກ່ປະຊາຊົນ ແລະ ຮັບ ຟັງ ການ ລາຍ ງານ ຈາກ ພະ ແນກ ການ ອື່ນໆ ທີ່ ກ່ຽວ ຂ້ອງ ອີກ ຈາກນີ້ກອງປະຊຸມຍັງຈະໄດ້ຄົ້ນຄ້ວາພິຈາລະນາຮ່າງຂໍ້ຕົກລົງຂອງເຈົ້າແຂວງວ່າດ້ວຍການຮັບຮອງນະໂຍບາຍ ແລະ ລາຄາຫົວໜ່ວຍຊັບສິນທີ່ຖືກຜົນກະທົບຈາກໂຄງການກໍ່ສ້າງເຂື່ອນໄຟຟ້າຫ້ວຍປາຫຼາຍ ເມືອງບາຈຽງຈະເລີນສຸກ ແລະ ເມືອງປາກຊ່ອງ ພິເສດໃນກອງປະຊຸມຄັ້ງນີ້ຍັງຈະໄດ້ມີການປະເມີນການປະຕິບັດໜ້າທີ່ຂອງບຸກຄະລາກອນດຳລົງຕໍາແໜ່ງທີ່ສະພາປະຊາຊົນແຂວງຮັບຮອງເອົາການເລືອກຕັ້ງ ແລະ ແຕ່ງຕັ້ງຈາກນີ້ຍັງຈະໄດ້ມີການຕອບຄຳຖາມກ່ຽວກັບບັນຫາພົ້ນເດັ່ນທີ່ປະຊາຊົນໃຫ້ຄວາມສົນໃຈຫຼາຍ ບັນ ຫາ ຕື່ມ ອີກ. ກອງປະຊຸມສະໄໝສາມັນເທື່ອທີ VIII ຂອງສະພາປະຊາຊົນແຂວງຈຳປາສັກຊຸດທີ I ຈະດໍາເນີນໄປເປັນເວລາ 3 ວັນ ນັບແຕ່ວັນທີ 7~9 ມັງກອນ 2020 ຈິ່ງຈະສໍາເລັດ.
ຂຽນ: ປະພິດ ສີສົມບູນ ພາບ: ຂຽວສົມພອນ